Lp Kärt Aardam

Transpordiamet Meie 01.08.2025 nr 2-5/007

Transpordiamet ja K-Projekt Aktsiaselts vahel on 10.01.2025 sõlmitud töövõtuleping nr . 3.2-3/24/2033-1. Lepingu esemeks on riigitee nr 4 Pärnu-Tallinn-Ikla km 127,5 – 129,0 Ehitajate tee ja Niidu tänava eritasandilise ristmiku põhiprojekti, km 131,0 – 132,9 Liivi tee eskiisi ja km 126,85 Ehitajate tee ja Raba tänava eritasandilise ristmiku eskiisi koostamine.

Lepingujärgne töö üleandmise tähtaeg on 02.09.2026

Geotehnilise uuringu ülevaatamiseks esitamine kokku lepitud vahetähtajaks viibib järgnevatel asjaoludel:

Eskiisprojekti lõpliku lahenduse saavutamiseks tuli lisaks teostada kontrollarvutusi kuni 11m paksusele voolavale savile rajatava T4 rambi maksimaalse stabiilse mulde kõrguse leidmiseks.

Kuna puuraukude paiknemine sõltub projekteeritava tee ning rajatiste lahendusest, tuleb lähtuda lõplikust eskiisprojektist. Ehitajate tee ja Niidu tänava eritasandilise ristmiku eskiisi põhimõtteline lahendus on kinnitatud 19.06.2025 toimunud töökoosoleku protokolliga ning lõplik eskiisprojekt esitati Tellijale 09.07.2025. Geotehnilise uuringu kava sai kinnitatud 27.06.2025, peale mida sai uuringute töövõtja alustada töödega.

Tulenevalt eelpool toodust, palub Töövõtja Geotehnilise uuringu ülevaatamiseks esitamise tähtaja pikendamist 19.09.2025 kuupäevani. Geotehniliste uuringute esmase info põhjal on võimalik koostada katendi arvutuse aruanne ning esitada see tähtaegselt. Peamiselt jäävad geotehnilise uuringu lõppfaasi rajatiste puuraugud ja nende laboriandmed. Geotehnilise uuringu esitamise tähtaja muutmine ei too kaasa muude tähtaegade muutmise vajadust.

Lugupidamisega

Rein Annusver

/allkirjastatud digitaalselt/

Projektijuht

Koostaja:

Karel Vergi

abiprojektijuht